Kovoj dėl šviesesnės ateities
Kovoj dėl šviesesnės vaikams ateities 
Suvargę, be metų pasenę, 
Bent tos sau išplėšti neduosme vilties: 
Ne veltui mes čia begyvenę. 

Anksčiau ar vėliau susimąstę ainiai 
Pagerbt neapleis mūsų vardo 
Už tai, kad mylėti mylėjom kilniai, 
Už tiesą kariavom be kardo. 

Už tai, kad kentėjome nenusiminę, 
Nors slėgė nelaisvės našta; 
Kad josios sulaužėme grandį gelžinę 
Tik ištverme darbo reta. 

Maironis
Eilėraščiai